Jelaskan Pelakon dari Mimpi Moon dalam bahasa melayu

Rashidi Ishak sebagai Moon / Moonir Mansoor

Kavita Kaur sebagai Vina / Davina David

Jalaluddin Hassan sebagai Dr. Mansoor

Ning Baizura sebagai Nona Mansoor

Afdlin Shauki sebagai Sok Van

Asha Gill sebagai Dr. Anna

Anuar Kamaruddin sebagai Dr. David

Iskandar Najmudin sebagai Mark Scotty

Ida Nerina sebagai Miranda Cordoba

Melissa Saila sebagai Pengurus artis

Saiful Apek sebagai Penyanyi studio

Ally Iskandar sebagai rakan Moon di kampung

Dean C. K. Lau sebagai bapa Sok Van

Mohd Haikaldin sebagai Moon kecil

Zarina Anjoulie sebagai Vina kecil

Erna Elliyana Rosli sebagai Nona kecil

Tajuk asal filem ini ialah Moon, namun ditukar kepada Mimpi Moon. Ia diarahkan oleh Shuhaimi Baba, yang sebelum ini mengarahkan filem Selubung (1992), Ringgit Kasorrga (1995) dan Layar Lara (1997). Beliau turut berkhidmat sebagai penulis skrip. Menurut Shuhaimi, Mimpi Moon ialah sebuah filem cereka ringan bertemakan komedi romantik. Ia merupakan filem Melayu pertama yang menggunakan dwibahasa secara seimbang – Melayu dan Inggeris, selain dibuat salinan dalam versi Inggeris (bukannya alih bahasa) untuk tayangan khusus di pawagam.

Rashidi Ishak dan Kavita Kaur melakonkan watak utama. Mimpi Moon ialah filem kedua lakonan Rashidi selepas Senario The Movie (1999) dan filem pertamanya sebagai pelakon utama. Filem ini juga kembali menggandingkan Kavita dan Ida Nerina selepas berlakon dalam filem Layar Lara, juga arahan Shuhaimi. Kavita memegang watak sebagai Vina, Mimpi Moon ialah filem pertama lakonannya sebagai pelakon utama selepas melakonkan watak kecil dalam Layar Lara. Beliau berkata mengenai wataknya: "Saya tidak dibenar melepaskan perasaan marah, walaupun pada satu ketika jiwa saya dilukai oleh Moon. Itulah tunjuk ajar Shuhaimi Baba kepada saya kerana Mimpi Moon bukan sebuah filem berat, sebaliknya berlandaskan subjek ringan".

Kos pembikinan diperuntukkan sebanyak RM1.8 juta dengan penggambaran dijalankan pada November 1998 di Langkawi, Port Dickson, Melaka, Kuala Kubu Baru, Seremban, Kuala Lumpur dan Pulau Pangkor dan dimuktamadkan pada Januari 1999.